OpenLLM-France/wikimedia huggingface dataset:
# Euskal Herriko bidaia-gida/Herriz herri/Bakaiku

Bakaiku Euskal Herriko udalerri bat da, Nafarroa Garaian. 343 biztanle ditu.

## Ibilbideak

* Euskal Herriko bidaia-gida/Ibilbideak/Sakanako behatokia

## Ikus, gainera

* Euskal Herriko bidaia-gida

## Kanpo estekak

* Bakaiku Wikipedian
# Euskal Herriko bidaia-gida/Ibilbideak/Gatz Bidie

Leintz Gatzaga ezagutu, Gatz Museoa eta Dorletako santutegia ere bai. Ibilbide polita itzaletan Eskoriatzara iritsi arte.

## Historia

2018 urtean Gatz bidie, Leintz batuz proiektuaren baitan auzolanean txukundu zen Gatzaren bide zaharra. Helburua Leintz Gatzaga, Eskoriatza eta Aretxabaleta oinez elkartzea izan zen.

## Ibilbidea

Leintz Gatzagako Gatz Museoa herritik 250 metro hegoaldera kokaturik dago, Dorletako santutegiaren azpian. Bertatik abiatzen da ibilbidea. Hasieran aldapa gora ibili behar da 55 metroko desnibela gaindituz 510 metrotako altuerara iritsi arte. Ibilbideko punturik altuena da. Puntu horretan iturri bat aurkitzen da, ibilbide guztian dagoen bakarra. Gatz Bidie-ren eskultura bat ere badago. Zati batean zelaietan ibiliko gara baina berehala basoan sartuko da bidea.
Ondoren kilometro batetan zehar ibilbideak beherantz jotzen du nabarmen, haranaren barrenera. GI-3310 errepidea gurutzatzeko Anglo-Vasco-Navarro trenbideak Gaztainadi auzoan duen zubi zaharra erabiliko dugu eta haranaren mendebaldeko aurpegira pasako gara. Gaztainadi auzotik Kuatruena auzora eta azkenik Eskoriatzara iritsiko gara.
Ibilbidea luzatu nahi bada Eskoriatza ekialdetik doan bidegorrian zehar herria gurutzatuko dugu eta tunel luze bat pasata herritik aterako gara. Ondoren "trenbidetik" (garai batean Anglo-Vasco-Navarro trenbidea zegoen bidetik) Aretxabaleta herrira iritsiko gara. Bost kilometroko luzera duen ibilbide gehigarria da, laua, paseorako egokia.

## Irudiak

* Leintz Gatzagako Gatz Museoa.
* Dorletako santutegia.
* Leintz Gatzaga Gatz Bidetik ikusita.
* Eskultura.
* Anglo-Vasco-Navarro trenbidearen zubi zaharra.
* Basoko bidea.
* Eskoriatzako tren geltokia izan zena.
* Eskoriatza.

## Erreferentziak

* ↑ Wikiloc-etik hartua
* ↑ ‘Gatz Bidie’, Leintz Gatzagako iragana eta etorkizuna lotuz.
# Euskal Herriko bidaia-gida/Ibilbideak/Gartxoten bidea

Ibilbide zirkular hau gogorxeagoa da eta Pirinioetako tontorren eta Zaraitzuren ikuspegi zoragarriak eskaintzen ditu. Izena Gartxot bardoaren elezaharrak ematen dio bideari.

## Ibilbidea

Mendi-ibilia Itzaltzutik abiatzen da, eta Uztarrozera doan errepidean kilometro bat ibili ondoren, bidexka bat hartu behar da haritz-baso batean. Lehen zatian, Pirinioetara ematen duen begiratoki paregabe bat dago, eta aurrerago, berriz, Nafarroako hegoaldeko tontorrak ikus daitezke, Moncayoraino. Pagoz eta haritzez osatutako baso itxiak, belardiak eta abeltzaintza-borden eremuak zeharkatzen ditu bideak eta, tarteko bi lekutan, bi ur-jauziren freskotasuna sentituko dugu. Ondoren, bide txiki bat hartu behar da Elkorreta edo Gartxoten leizeraino.
Erdi Aroko elezahar baten arabera, bertan ezkutatu zen Gartxot bardoa semea erail ondoren (Orreagako fraideek eraman ez zezaten erail zuen). Bide batetik abelbide batera eta pista batera iritsiko gara, eta belardi batzuen ingurutik behera egin ondoren, beste pista batek harizti eta ezpeldi batean sartu eta Itzaltzuraino eramango gaitu. Mendiko botak eramatea komeni da.

## Erreferentziak

* ↑ https://www.turismo.navarra.es/eus/que-ver-hacer/recurso/Senderosyrutasbici/5820/Sendero-de-Gartxot.htm
# Euskal Herriko bidaia-gida/Herriz herri/Oloritz

Oloritz Euskal Herriko udalerri bat da, Nafarroa Garaian. 221 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Oloritz Wikipedian
# Euskal Herriko bidaia-gida/Herriz herri/Oltza

Oltza Euskal Herriko udalerri bat da, Nafarroa Garaian. 1.836 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Oltza Wikipedian
# Euskal Herriko bidaia-gida/Herriz herri/Okondo

Okondo Euskal Herriko udalerri bat da, Araban. 1.198 biztanle ditu.

## Ibilbideak

* Euskal Herriko bidaia-gida/Ibilbideak/Mareazulo sakaneko harpeak

## Ikus, gainera

* Euskal Herriko bidaia-gida

## Kanpo estekak

* Okondo Wikipedian
# Euskal Herriko bidaia-gida/Herriz herri/Olaibar

Olaibar Euskal Herriko udalerri bat da, Nafarroa Garaian. 409 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Olaibar Wikipedian
# Euskal Herriko bidaia-gida/Herriz herri/Oragarre

Oragarre Euskal Herriko udalerri bat da, Nafarroa Beherean. 503 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Oragarre Wikipedian
# Euskal Herriko bidaia-gida/Herriz herri/Olatzagutia

Olatzagutia Euskal Herriko udalerri bat da, Nafarroa Garaian. 1.483 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Olatzagutia Wikipedian
# Euskal Herriko bidaia-gida/Herriz herri/Olexoa

Olexoa Euskal Herriko udalerri bat da, Nafarroa Garaian. 49 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Olexoa Wikipedian
# Euskal Herriko bidaia-gida/Herriz herri/Olaberria

Olaberria Euskal Herriko udalerri bat da, Gipuzkoan. 918 biztanle ditu.

## Ibilbideak

Kriterio hori betetzen duen orrialderik ez dago.

## Ikus, gainera

* Euskal Herriko bidaia-gida

## Kanpo estekak

* Olaberria Wikipedian
# Euskal Herriko bidaia-gida/Herriz herri/Ollaran

Ollaran Euskal Herriko udalerri bat da, Nafarroa Garaian. 435 biztanle ditu.

## Ibilbideak

* Euskal Herriko bidaia-gida/Ibilbideak/Garañoko gaztelua
* Euskal Herriko bidaia-gida/Ibilbideak/Orarregiko gaztelua

## Ikus, gainera

* Euskal Herriko bidaia-gida

## Kanpo estekak

* Ollaran Wikipedian
# Sukaldaritza liburua/Errezetak/Cesar entsalada

CESAR ENTSALADA
MAHAIKIDEAK: 4

## OSAGAIAK
### Saltsarako

* Maionesa saltsa: 75 ml.
* Ziapea edo mustarda : 25 g.
* Jogurt naturala: 50 ml.
* Esnea: 25 ml.
* Soja saltsa: Tanta batzuk.

### Entsalada muntatzeko

* Oliba olio birjina: 100 ml.
* Ozpina: 25 ml.
* Gatza.
* Letxuga, uraza, mota desberdinak: 4 eskukada, ondo garbitu eta lehortu.
* Cherry tomatea: 16, garbitu eta erdibitu.
* Idiazabal gazta: 100 g. xafletan.
* Antxoa gazia: 8 karratutan.
* Ogia: 4 xerra dadotan, frijitu edo txigortu.
* Oilasko bularra: 200 g. lerroetan birrineztatu eta frijitu.

## PRESTAKETAK

* Saltsa prestatzeko, kristalezko poto batean sartu osagai guztiak, tapa jarri eta indarrez nahasi, gorde amaierarako.
* Katilu batean nahasi olioa, ozpina eta gatza.
* Pertza batean elkartu, letxugak eta tomatea busti eta blaitu ozpin-olioarekin.
* Esku garbien laguntzaz ongi nahasi ondoren plater erretilu baten gainean jarri.
* Zabaldu gainetik Idiazabal gazta, antxoak, ogia eta oilasko bularra.
* Amaitzeko saltsarekin hariak eginez gainetik zabaldu.

## AHOLKUAK

* Errezeta tradizionala desberdina da, hau moldatua dago.
* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira. Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagokion tantak edo pastillak bota ondoren, letxugak bertan murgiltzen dira. Dagokion denbora pasa ondoren, ur berritzen dira eta azkenik lehortzeko.
* Entsalada hauek ontzeko ozpin-olioa, saltsa arrosa, jogurt saltsa, esne-gain garratza edo beste edozein saltsa erabil dezakegu.
* Gogoratu azken momentuan ondu behar dela.
# Sukaldaritza liburua/Errezetak/Bruselazak borraja eta urdaiazpikoarekin

Errezeta-liburuaren parte.

## Osagaiak

4 LAGUNENTZAT
* Bruselazak: 2 dozena
* Borrajak: 2 borraja
* Urdaiazpiko a: 100 g
* Baratxuri aleak: 2 baratxuri
* Irina
* Gatza
* Olioa
* Barazki egosien salda: basokada bat.

## Pausoak

1 Lehenengo, bruselazei bi geruzak kendu labana txiki batekin, eta zuztarra pixka bat moztu. Borrajak zuritu, eta sobera dituzten iletxo guztiak kendu.
2 Bi lapiko urez bete, eta berotzen jarri, gatz pitin batekin. Irakiten hastean, batean bruselazak jarri, eta bestean, borrajak. Bruselazak hamar minutuz irakiten eduki; borrajak, berriz, pixka bat gehixeago, 15 bat minutuz.
3 Ondoren, barazkiak ur hotzetatik pasatu, egosketa eteteko eta barazkiak freskatzeko.
4 Borrajak egositako uretatik, gorde basokada salda bat.
5 Zartagin zabal batean, oliba olio zorrotada bat jarri, eta baratxuri aleak xehetuta gehitu. Baita urdaiazpiko a ere, zati txikietan moztuta.
6 Pare bat minuturen ondoren, gehitu irin koilarakada bat, nahastu, eta, jarraian, barazki salda basokada bat gehitu. Guztia irakin lau bat minutuz.
7 Ondoren, prest izango dugu negu sasoiko plater goxo eta osasuntsu hau.

## Erreferentziak

* ↑ Iker Markinez. Berria: https://www.berria.eus/egilea/Iker_Markinez/3
# Sukaldaritza liburua/Errezetak/Buia maionesarekin

BUIA MAIONESAREKIN
MAHAIKIDEAK: 2

## OSAGAIAK

* Buia: 1 kg. zomorroa.
* Maionesa: 50 g.-75 g.
* Tipula: 1 xehatu.
* Ogi xerra txigortu: 8.

## PRESTAKETAK

* Egosi buia ur hotzetatik abiatuta, itsasoko uretan ( bestela 45g gatz litro ureko ) 10 minutuz ( irakinaldiaren debora). Hozten utzi, tripaz gora.
* Kendu buiari, hankak eta pintzak. Ireki tripa aldetik, kendu brankiak eta banandu mamia. Kontu eta pazientzia handiarekin banandu behar da baita hanka eta pintzako mamia ere.
* Garrantzitsua da haragia ongi papurtzea eta errepasatzea, oskol zati guztiak erretiratu direla ziurtatu arte.
* Buruaren oskola berriz, uretan garbitu, lehortu eta gorde.
* Jarri haragi papurtua katilu batean, eta gehitu maionesa pitin bat, pasatu gabe.
* Ur hotzetan edukitako tipulina xehatu, eta hori ere gehitu.
* Nahasi dena eta gatzarekin ondu.
* Ogi xerra txigortuen gainean zabaldu.

## AHOLKUAK

* Kontu izan maionesarekin, gehiegi gehitu gabe, itsaski zaporea jan egingo baitio.
* Buiarekin bezala, txangurroarekin ere presta dezakegu errezeta hau.
# Sukaldaritza liburua/Errezetak/Brokoli krema

BROKOLI KREMA
MAHAIKIDEAK: 4

## OSAGAIAK

* Oliba olio birjina: 100 ml.
* Baratxuria: 2 xerratu.
* Tipula: 1 dadotan.
* Patata: 1 dadotan.
* Brokolia: 1/2 sail txikietan.
* Barazki salda, salda zuria edo ura: Estaltzeko.
* Gatza.

## PRESTAKETA

* Jarri kazola batean olioa baratxuriarekin sutan.
* Gorritzen hasitakoan, gehitu tipula.
* Honek ere kolorea hartutakoan patatak bota eta busti saldarekin.
* Utzi 15 minutuz irakiten.
* Gehitu brokoliak eta utzi beste 10 minutuz egosten.
* Pasa irabiagailutik krema oso fin bat lortu arte; beharrezkoa balitz, txinotik pasako genuke.
* Zuzendu saldarekin, beharko balu.
* Irakinaldi bat eman eta ondu.
* Nahi izatera zartagin batean eta olio beroarekin ogi mami zatiak frijitu. Horiek kremaren gainean jarri.

## AHOLKUAK

* Behin hoztu ondoren, Maria bainuan edo mikrouhinean berotu.
* Esne gain zurrusta txiki bat bukaeran gehitzea aukera bat da.
# Sukaldaritza liburua/Errezetak/Brokolia patatekin

BROKOLIA OLIO ERRE ETA PATATEKIN
MAHAIKIDEAK: 4.

## OSAGAIAK

* Brokolia: 1 eta 1/2, garbitu eta sailetan.
* Patatak: 2 kraskatu.
* Gatza.
* Oliba olio birjina: 100 ml.
* Baratxuria: 4 xerratu.

## PRESTAKETA

* Moztu brokolia sail txikietan eta hotzetan garbitu.
* Jarri kazola bat gatz-ur ugarirekin, eta sartu bertara patatak.
* Ura irakiten hasi eta 5 minutura gehitu brokolia eta egosi 8-10 minutuz.
* Bitsadera baten laguntzaz, atera bertatik kontu handiz eta zabaldu erretilu batean.
* Zartagin batean jarri olioa eta bero dagoenean gehitu baratxuria, kolorea hartutakoan zabaldu barazkiaren gainetik.
* Jaso erretilu azpian geratutako salda eta gehitu berriz barazkien gainetik.

## OHARRAK

* Kontu handia izan gehiegi ez egostearekin, bestela barazkia desegin daiteke.
* Inoiz ez irauli barazkia, bestela desegingo da.
* Maionesa saltsarekin ere oso gozoa geratzen da.
# Sukaldaritza liburua/Errezetak/Brownie

BROWNIE
MAHAIKIDEAK: 6

## OSAGAIAK

* Txokolate estalki beltza: 135 g.
* Gurina: 80 g.
* Azukrea: 165 g.
* Arrautza: 2 .
* Irin ahula: 130 g. bahetu.
* Legami hautsa edo kimikoa: 5 g.
* Intxaurra: 100 g. pitin bat zatiturik.

## PRESTAKETA

* Moldea gurin eta irinarekin estali. Labea 180ºC-tan piztu.
* Gozogintzako pertz batean eta bainu marian txokolatea gurinarekin urtu.
* Azukrea gehitu hagatxoarekin nahastu eta arrautzak banan banan gehitzen joan nahasten dugun bitartean, eta azkenik, irina eta intxaurrak.
* Dena moldean jarri eta labera sartu.
* 30-35 minutu inguru beharko ditu egiteko. Egina dagoen jakiteko zotza sartu eta garbia atera beharko du.

## AHOLKUAK

* Gogoratu txokolatea urtzeko garaian maria bainuko urak ez duela inoiz irakin behar.
# Sukaldaritza liburua/Errezetak/Budin diplomatikoa

BUDIN DIPLOMATIKOA
MAHAIKIDEAK: 6

## OSAGAIAK

* Esne pasteurizatua: 1 l.
* Bainila: 1/2.
* Oinarrizko bizkotxo arina plaka: Budin moldearen forman 2 lerro.
* Arrautzak: 8.
* Azukrea: 100-200 g.
* Azukrea eta gurina: Moldea estaltzeko
* Fruta azukreztatua: 100 g. dadotan.
* Mahats-pasak: 100 g.
* Rona: 50 ml.

## PRESTAKETA

* Fruta guztiak ronetan beratzen jarri.
* Irakin bainila esnearekin 5 minutu.
* Puntazorrotz labanarekin ireki bainila erditik, arraskatu barruko haziak eta sartu dena esne berotan; irakin beste minutu baten, eta bere horretan utzi hozten.
* Bizkotxo arin bat harrotu, labeko papera duen erretilu batean zabaldu eta 180ºC-tara egosi. Bizkotxo plaka labetik aterata eta hoztuta, budin moldearen forman 2 zati moztu.
* Beste alde batetik, pertz batean arrautzak azukrearekin irabiatu ondoren, esne iragaziarekin nahastu.
* Estali budin moldeak gurin eta azukrearekin.
* Budin moldearen azpian jarri bizkotxo zati bat, gainean zabaldu beratutako fruituak eta horren gainean berriz beste bizkotxo plaka bat.
* Busti arrautza eta esnearekin eginiko saldarekin, eta utzi bizkotxoak ongi xurgatu dezan.
* Maria bainuan 170ºC-tara 45 minutuz egosi. Egina dagoen jakiteko puntazorrotza sartu eta garbia atera beharko du.
* Labetik atera eta ongi hozten utzi, puntazorrotza alboetatik pasa eta desmoldatu.

## AHOLKUAK

* Gainetik, Ingalaterrako kremarekin, chatillyarekin edo fruituekin edertu daiteke.
* Esnea oinarri duten azkenburukoetan, pasteurizatuekin UHT edo esterilizatuekin baino zapore hobea izango du.
* Budina egosi aurretik, aluminiozko paperarekin estal daiteke.
# Sukaldaritza liburua/Errezetak/Caprese entsalada

CAPRESE ENTSALADA
MAHAIKIDEAK: 4

## OSAGAIAK

* Tomate heldua: 500 g.
* Mozzarela gazta freskoa: 400 g.
* Albaka hosto freskoa: Eskukada txiki 1.
* Oliba olio birjina: 100 ml.
* Piperbeltz.
* Gatza.
* Tipulin hostoa: Hosto batzuk xehatu.

## PRESTAKETAK

* Tomateak zuritu eta atal edo xerretan moztu.
* Mozzarela cm. bateko xerretan moztu.
* Zabaldu plateraren azpian tomatea, eta hauen gainean mozzarela lehenik, eta albaka hostoa ondoren.
* Katilu batean olioa, gatza eta piperbeltza nahastuz, ozpin-olioa burutu.
* Hari batzuk eginez, ondu entsalada gainetik.
* Edertu tipulin hostoarekin.
* Gogoratu azken momentuan ondu behar dela.

## AHOLKUAK

* Mozzarela gazta eskura ez izanez gero, edozein gazta freskorekin ere bikain geratuko zaigu.
* Ez da ezinbestekoa ozpin-olio guzia erabiltzea, kontu izan letxuga gehiegi blaitu gabe.
# Sukaldaritza liburua/Errezetak/Chantilly krema

CHANTILLY CREMA
MAHAIKIDEAK: 800 ml egiteko.

## OSAGAIAK

* Esne gaina: 500 g.
* Azukrea: 75 g
* Bainila lurruna duen azukrea:10 g, aukerakoa da.

## PRESTAKETA

* Jarri bezperatik bainila zati bat azukretan edo erosi bainila zaporea duen azukre-hautsa.
* Pertz hotz batean jarri esne gain hotza eta gehitu azukrea.
* Hagatxoarekin irabiatu esne gaina harrotu arte.
* Kontu izan gehiegi harrotu gabe, esne-gaina mozteko arriskua izango bai da.
* Prestaketa batzuetarako esne gaina ez da guztiz harrotzen.

## AHOLKUAK

* Chantilly esne-gain harrotua egiteko osagai eta tresneria guziak hotza egon behar du.
* Krema egingo dugun gela ere hotza egotea komeni da eta momentuan erabiliko ez bagenu hozkailuan gorde beharko genuke.
* Chantilly krema harrotu ondoren ez jaisteko egonkortzaileak gehitzen zaizkie azukrearekin batera.
# Sukaldaritza liburua/Errezetak/Brokolia bexamelaz

BROKOLIA BEXAMELAZ
MAHAIKIDEAK 4.

## OSAGAIAK

* Brokoli egosia: 1 eta 1/2 garbitu eta sailetan.
* Gatza.
* Bexamel saltsa fina: 750 ml. Irin eta gurina 40 g. eta 750 ml. esnerekin.

## PRESTAKETA

* Moztu brokolia antzeko zatietan, sail txikiak eginez.
* Garbitu ur hotz hotzetan.
* Gatz-uretan, ur ugarirekin jarri irakiten.
* Egosi 7-10 minutuz. Bitsadera baten laguntzaz atera eta hoztu.
* Zabaldu barazkia erretilu batean.
* Prestatu bexamel saltsa eta barazkia gainetik estali.
* Nahi izatera grilla edo labea erabiliz gainerre.

## AHOLKUAK

* Kontu brokolia gehiegi egos ez dadin, erraz desegiten da eta.
* Barazki egosia kazolatik ateratzekoan kontua eduki, bitsadera erabili, inoiz ez irauli.
* Bexamel saltsa beti azken momentuan prestatu, bestela asko loditu eta ezin izango dugu egoki zabaldu.
# Sukaldaritza liburua/Errezetak/Ilar budina

ILAR BUDINA
MAHAIKIDEAK:5-6

## OSAGAIAK

* Ilar egosia: 500 g.
* Ogi birrindua eta gurina: Moldea estaltzeko.
* Porrua: 2 garbitu eta ilargi erdian.
* Tipula: 2 garbitu eta lerro erditan.
* Oliba olio birjina: 100 ml.
* Esne-gaina: 400 ml.
* Arrautza: 6.
* Gatza.

## PRESTAKETA

* Ilarrak 12-15 minutuz ur irakinetan egosi, irabiagailutik eta txinatar iragazkitik pasa pure lodi bat lortuz.
* Labea 180Cº-tan piztu, budina egiteko ontzia gurina eta ogi xehatuarekin estali.
* Porrua eta tipula moztu eta olioarekin sutan jarri.
* Barazkia bigundu eta gorritzen hasten denean, esne gaina gehituko diogu.
* 5 minutuz elkarrekin irakin eta txinatar iragazkitik pasa.
* Beste ontzi batean arrautzak irabiatu, eta esne-gaina barazkiekin gehitu.
* Ilar purea gehitu ongi nahasi.
* Gatzatu eta budinaren ontzia bete.
* Aluminio paperarekin estali eta maria bainuan labera sartu.
* Ordubete inguruan bertan egosi muturzorrotza garbia atera arte.
* Labetik atera eta hozten utzi, moldetik atera aurretik.

## AHOLKUAK

* Eginda dagoen jakiteko muturzorrotza edo txotxa sartu eta garbia atera beharko du.
# Sukaldaritza liburua/Errezetak/Ilarrak urdaiazpikoarekin

ILARRAK URDAIAZPIKOAREKIN
MAHAIKIDEAK: 4

## OSAGAIAK

* Ilarrak: 1 kg.
* Tipulina: 1 xehatu.
* Baratxuria: 2 xehatu.
* Oliba olio birjina: 100 ml.
* Urdaiazpikoa: 150 g. karratutan.
* Irina: 15 g.
* Ilar salda: 500 ml. inguru.
* Gatza.

## PRESTAKETA

* Ilarrak egosi ur gazituan 10-12 minutuz, iragazi eta hoztu. Salda gorde.
* Eltze batean tipulina su baxuan jarri oliba olioarekin; erdi eginik dagoenean, gehitu baratxuria eta utzi pittin bat goxatzen.
* Gehitu urdaiazpikoa eta irina, elkarrekin ongi nahasiz.
* Busti saldarekin eta irakiten hasitakoan, ilarrak bertaratu.
* Irakinaldi labur bat eman eta ondu gatzarekin.

## AHOLKUAK

* Kontu izan ilarrak ez daitezela gehiegi egosi.
* Arrautza galdarraztatu batekin aurkez liteke.
# Sukaldaritza liburua/Errezetak/Intxaur eta gazta entsalada

INTXAUR ETA GAZTA ENTSALADA GAZI GOZOA
MAHAIKIDEAK: 4

## OSAGAIAK

* Oliba olio birjina: 100 ml.
* Limoi zukua: 1/2 .
* Eztia: 15 g.
* Gatza.
* Entsaladetako barazki hosto desberdinak : 4 eskukada, ondo garbitu, lehortu eta eskuekin zatitu.
* Cherry tomate konfitatua: 16 lautan.
* Tipula glasatua: 50 g.
* Intxaurra: 200 g., zuritu eta laurdenetan.
* Mantxako gazta berria: 200 g. dadotan.

## PRESTAKETAK

* Katilu batean nahasi oliba olioa, limoi zukua, eztia eta gatza.
* Beste pertz batean jarri letxuga, tomate konfitatua eta tipula glasatua. Ozpin-olioarekin erdiarekin busti.
* Esku garbiekin ongi nahasi eta plateraren erdian jarri.
* Banatu gainetik gazta eta intxaurra.
* Amaitzeko geratzen zaigun ozpin-olioa gainetik zabaldu.

## AHOLKUAK

* Gordinik jan behar diren letxugak aldez aurretik ongi desinfektatu, garbitu eta lehortu behar izaten dira.
* Desinfektatzeko lixiba bereziak likidoan edo pastillan saltzen dira. Horretarako saltzaileak adierazitako ur kantitatean dagozkion tantak edo pastillak bota ondoren, letxugak bertan murgiltzen dira. Dagokion denbora pasa ondoren, urberritzen dira eta azkenik lehortu.
* Entsalada hauek ontzeko ozpin-olioa, saltsa arrosa, jogurt saltsa, esne-gain garratza edo beste edozein saltsa erabil dezakegu.
* Gogoratu azken momentuan ondu behar dela. Eta ez da zerbaitik ozpin-olio guzia erabili behar kontu izan letxuga gehiegi blaitu gabe.
# Sukaldaritza liburua/Errezetak/Ilar krema

ILAR KREMA
MAHAIKIDEAK: 4

## OSAGAIAK

* Tipula: 1 lerrotan.
* Oliba olio birjina: 150 ml.
* Barazki edo salda zuria: 2 l. inguru.
* Ilarrak: 800 g.
* Gatza.

## PRESTAKETA

* Eltze batean, tipula olioaren erdiarekin sueztitzen jarri.
* Gatz pitin bat gehitu eta tipula karamelizatzen hasitakoan, gehitu salda.
* Salda irakiten hasitakoan berriz, ilarrak bertaratu.
* Egosi ilarrak 12-15 minutuz.
* Sua itzali eta ontzi estu batean irabiagailu batekin ongi birrindu lehenik.
* Ondoren txinatar iragazkitik pazientzia handiarekin pasa.
* Irakinaldi labur bat eman eta oliba olio birjina eta gatzarekin ondu.
* Nahi izatera zartagin batean eta olio beroarekin ogi mami edo urdaiazpiko zatiak frijitu. Horiek kremaren gainean jarri.

## AHOLKUAK

* Ilarra denbora gehiagoan egosten badugu, iragazkitik errazago pasako zaigu, baina kolore berdea galduko du.
* Gurina edo esne-gainarekin amaitu dezakegu, eta ogi txigortu edo urdaiazpiko txigortuarekin ere bai.
# Sukaldaritza liburua/Errezetak/Indioilar izter errea

INDIOILAR IZTER ERREA HORNIGAIEKIN
MAHAIKIDEAK: 4

## OSAGAIAK

* Indioilar izterra : 4.
* Piperbeltza.
* Gatza.
* Oliba olio birjina: 50 ml.
* Baratxuria: 8 osoak azal eta guzi.
* Patata txiki: 4.
* Ardo zuria: 50 ml.
* Salda zuria edo ura: 200 ml.
* Arto irin findua. 20 g.
* Sagar purea: 4 koilarakada.

## PRESTAKETAK

* Indioilar izterra ondu gatz eta piper hautsarekin eta utzi bere horretan 5 minutuan.
* Piztu labea 200ºC-tan.
* Estali izterra olio tanta batekin eta jarri labeko erretilu batean baratxuri oso eta patatekin. Busti ardo zuriarekin.
* Erre labean 20 minutu inguru, haragia barrutik ongi egin arte eta kanpotik kolorea hartu arte.
* Labetik atera erretilua eta izterra, patatak eta baratxuriak erretiratu.
* Labeko erretiluan itsatsita dagoena zukua saltsa bihurtzeko berriz, lehenik, soberako koipea kendu eta ondoren haragi saldarekin busti.
* Espatula baten laguntzaz, erretiluan itsatsita dagoena arraskatu, saldarekin nahastuz. Iragazi salda hau kazola txiki batera.
* Ur hotz apur batean disolbatu arto irin findua.
* Hegazti salda irakiten jarri, eta arto irin disolbatua gehitu, hagatxoarekin mugitzen dugun bitartean, saltsa dentsitatea emanez.
* Indioilar izterra bere saltsa, sagar purea, patata errea eta baratxuriarekin aurkeztuko dugu.

## AHOLKUAK

* Indioilarra izterraren tamainaren arabera, labeko tenperatura eta denbora alda daitezke.
* Beste edozein hornigaiekin lagundu dezakegu. Entsalada, patata gorrituak....
# Sukaldaritza liburua/Errezetak/Ingalaterrako bainua

INGALATERRAKO BAINUA

## OSAGAIAK

* Gorringoa: 8.
* Glas azukrea edo glukosa: 10 g.

## PRESTAKETA

* Katilu batean brotxa batekin, gorringoa azukrearekin poliki poliki nahastu.
* Glukosarekin eginez gero, hau aldez aurretik epeldu.

## AHOLKUAK

* Brotxa honekin ondoren tartak eta pastak margotu ditzakegu.
# Sukaldaritza liburua/Errezetak/Hur pralinea

HUR PRALINEA

## OSAGAIAK

* Hur zuritu: 200g pikor larritan.
* Azukrea: 200 g.
* Limoi zukua: 1.

## PRESTAKETA

* Kobreko ontzi batean azukrea limoi zukuarekin sutan jarriko dugu.
* Karamelu gorri izatera iristerakoan , hur pikor larriak gehitu.
* Elkarrekin egosi segundo batzuk, ongi nahasi arte.
* Atera silikonako paper batera zabalduz.
* Hotza dagoenean robot batean birrindu.

## AHOLKUAK

* Arbendolarekin ere egin daiteke.
* Gozogintzako prestaketa ugaritan nahastu eta zaporea emateko erabiltzen da.